Azizah Salsha

Nurul Azizah Rosiade (lahèr tangghâl 16 Oktober 2003), sè lebbi èkennal kalabân Azizah Salsha otâbâ Zize, èngghi panèka sorang sèlèbritas internèt sareng figur publik sè asalna ḍâri Inḍonèsia. Salèrana èkennal sareng orèng bânynya' saamponna akabin sareng tokang maèn bal Pratama Arhan è taon 2023.Akbar Akeyla Daniswara dan Tri Susanto Setiawan. "Profil dan Biodata Azizah Salsha, Istri Pratama Arhan dan Anak Politisi Andre Rosiade ". Kompas. 2023-08-21. Èyaksès 2026-01-19. 

 Kaoḍi'ân awwâlna sareng pamolangna 
Azizah tamaso' ana' binè' dari politisi Gerindra, Andre Rosiade.Fria Sumitro. "Profil Azizah Salsha, Putri Andre Rosiade yang Jadi Istri Pratama Arhan ". Detik. 2023-08-21. Èyaksès 2026-01-19. Salèrana lahèr è Jakarta ètangghâl 16 Oktober 2003. Azizah nerrosaghi pamolangna è British School Jakarta sabelluna nerrosaghi kuliah è lowar negeri.

 Karèr 
Sabelluna èkennal sareng orèng bânynya' mènangka dhâddhi rajina tokang maèn bal, Azizah aktif è mèḍia sosial tor segghut tampil ḍâlem kontèn gaya oḍi'na. Salèrana ngaghungè pengikut sè bek rajâ è platform akadhi Instagram sareng TikTok.

 Kaoḍi'ânna dhibi'èn 
Azizah akabin sareng Pratama Arhan, tokang maèn bal ḍâri tim nasional Inḍonèsia, è tangghâl 20 Agustus 2023 è Tokyo, Jeppang."Perjalanan Asmara Azizah Salsha dengan Pratama Arhan: Menikah Usia 19 hingga Selebrasi Bucin di Lapangan ". Liputan 6. 2025-08-25. Èyaksès 2026-01-19. Kabinan kaḍuwâna dhâddhi perhatian oreng bânnya' sareng jhughân è mèḍia, saèngghâ azizah dhâddhi figur publik anyar è Inḍonèsia.

 Apèsa 
È tangghâl 1 Agustus 2025, Pratama Arhan ngajuaghi pèsa ḍâ' Azizah è Pengaḍilân Aghâma Tigaraksa Kabhupatèn Tangerang. Kaḍuwâna ta' toman ḍâteng ḍâlem persidangna, saèngghâ potosan kaangghuy apèsa èpotosaghi secara verstek. È tangghâl 29 September 2025, Ikrar tellak èmaos sareng kuasa hokom Arhan è aḍâ'na majelis hakim, tor èpastèyaghi sah mètorot hokom Islam. Kalabân panèka, kabinan sè èmolaè sajjhek 2023 resmi apèsa è taon 2025.Atmi Ahsani Yusron. "Pratama Arhan dan Azizah Salsha: Tiba-tiba Menikah, Tiba-tiba Cerai ". Detik. 2025-08-26. Èyaksès 2026-01-19.

 Kasus hokom 
È bulân Agustus 2025, Azizah alaporaghi ḍuwâ' akun mèḍia sosial ḍâ' Bareskrim Polri karana sangka'an nyebbaraghi fitnah ḍâ' dhibi'èn. Salèrana nyebbhut manabi jhâlân panèka dhâddhi pangajhârân tor aparèng efek jherrâ saamponna ngalamè fitnah malolo sajjhek saton panèka. Azizah aparèng onèng manabi salèrana ampon nyapora, prosès hokom pagghun kadhu lanjutaghi mènangka dhâddhi pangajhârân ḍâ' ka pihak sè ta' tangghung jâwâb.

 Sombher